Christian Bogø viste tidligt talent for at tegne, og efter at have taget almindelig forberedelseseksamen i 1899, blev han elev hos teatermaleren [[Carl Lund (maler)|Carl Lund]]. Han gik i 1902-03 på teknisk skole og på [[Kunstakademiet]]. I 1904 blev han tildelt et rejselegat som tegner, og det gjorde det muligt for ham at rejse til Paris, hvor han videreuddannede sig til [[marinemaler]].<ref name="gravsted.dk">{{cite web 
| url         = http://www.gravsted.dk/person.php?navn=christianbogoe 
| title       = Marius Chrsitian Emil Nielsen Bogø. Dansk forfatter, marinemaler og tegner.
| date        = 
| website     = gravsted.dk
| access-date  = 2018-09-25
}}</ref>
[[Fil:Christian Bogø - Marine med sejlskib på havet.png|thumb|upright=1.2|Et eksempel på Christian Bogøs kunst, solgt hos [[Bruun Rasmussen]] i 2003.]]
== Journalist, tegner og forfatter ==
Fra 1907 arbejdede Bogø som journalist og tegner ved forskellige københavnske aviser og ugeblade, blandt andet [[Aftenbladet]], [[Social-Demokraten]] og [[Familie Journal]]en. Da Pressens Magasin skulle lanceres i 1916, vandt han konkurrencen om at levere den første forside, med et billede af Amerikabåden, der sejlede mellem Danmark og U.S.A. I 1924 stiftede han det maritime tidsskrift ''Vikingen'', som han skrev og tegnede til i cirka tre år. Derefter var han i adskillige år redaktør af ''Danmarks Handels- og Søfartstidende''.<ref name="gravsted.dk" />
Kunst Historie Maleri Journalistik